Document ID: 32004R0210

Komisijas Regula (EK) Nr. 210/2004
(2003. gada 23. decembris)
par Padomes Regulā (EEK) Nr. 3924/91 noteiktā rūpniecības ražojumu "Prodcom saraksta" izveidi 2004. gadam
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 19. decembra Regulu (EEK) Nr. 3924/91 par rūpnieciskās ražošanas Kopienas apsekojuma izveidi [1], un jo īpaši tās 2. panta 6. punktu,
tā kā:
(1) Regula (EEK) Nr. 3924/91 liek dalībvalstīm veikt rūpnieciskās ražošanas Kopienas apsekojumu.
(2) Rūpnieciskās ražošanas Kopienas apsekojuma pamatā jābūt ražojumu sarakstam, kurā uzrādīti apsekojamie ražojumi.
(3) Ir vajadzīgs ražojumu saraksts, lai varētu sastatīt ražošanas statistiku un ārējās tirdzniecības statistiku un salīdzināt to ar Kopienas produktu klasifikatoru (CPA).
(4) Regulas (EEK) Nr. 3924/91 prasītais un kā "Prodcom saraksts" apzīmētais ražojumu saraksts ir kopīgs visām dalībvalstīm, un ir vajadzīgs, lai varētu salīdzināt ikvienas dalībvalsts datus.
(5) Prodcom saraksts ir jāatjaunina, un tādēļ ir jānosaka šis saraksts 2004. gadam.
(6) Šajā regulā noteiktie pasākumi ir saskaņā ar atzinumu, ko sniegusi Statistikas programmas komiteja, kas izveidota ar Padomes Lēmumu 89/382/EEK, Euratom [2],
IR PIEŅĒMUSI ŠO REGULU.
1. pants
Prodcom saraksts 2004. gadam ir noteikts pielikumā.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šo regulu piemēro no 2004. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 23. decembrī

Labels: 7
1
15
19